ผีพิการ ได้ป็อกบาคืนทัพ บุกดวลเดือด เซลตา ตัดยูโรปาเลกแรก
ยูโรปาลีกนัดตัดเชือก ผีแดง แมนเชสเตอร์ ยูไนเต็ด ยักษ์ใหญ่พรีเมียร์ลีก อังกฤษ มีข่าวดี ได้พอล ป็อกบา มิดฟิลด์ทีมชาติฝรั่งเศสเจ้าของสถิติค่าตัวแพงที่สุดในโลก คัมแบ็กกลับมาลงบู๊ในเกมที่จะบุกไปเยือนเซลตา บีโก ทีมดังแดนกระทิงดุ ศึกยูโรปา ลีก รอบรองชนะเลิศ นัดแรก คืนนี้ (พฤหัสฯ 4 พ.ค.),ศึกฟุตบอลยูโรปา ลีก ฤดูกาล 2016-17 เดินทาง มาถึงรอบรองชนะเลิศแล้ว โดยคืนนี้ (พฤหัสฯ 4 พ.ค.) เป็นเกมตัดเชือกนัดแรก ในคู่ระหว่างเซลตา บีโก ทีมดังแดนกระทิงดุ เปิดสนามบัลไลดอส ต้อนรับการ มาเยือนของ ปิศาจแดง แมนเชสเตอร์ ยูไนเต็ด สโมสร ยักษ์ใหญ่แห่งพรีเมียร์ลีก อังกฤษ เริ่มเตะเวลา 02.05 น. ถ่ายทอดสดให้ชมทางทรูบีอิน สปอร์ต 1 (676),เส้นทางสู่รอบรองชนะเลิศของทั้งสองทีมนั้น ปิศาจแดง แมนฯยู เป็นฝ่ายเฉือนชนะอันเดอร์เลชท์ ทีมแกร่งจากเบลเยียม หวุดหวิดด้วยสกอร์รวม 2 นัด 3-2 ในรอบ 8 ทีมสุดท้าย ขณะที่ เซลตา บีโก ผ่าน รอบก่อนรองชนะเลิศมาได้ ด้วยการสยบเกงค์ ทีม คู่ปรับจากเบลเยียมเช่นกันลงได้ด้วยสกอร์รวม 4-3,สำหรับเจ้าบ้านเซลตา บีโก ปัจจุบันรั้งอันดับ 11 ของตารางศึกลาลีกา สเปน แต่ฟอร์ม 5 นัดหลังสุด ในลีกของพวกเขาย่ำแย่อย่างยิ่ง เมื่อเก็บชัยชนะได้แค่นัดเดียว แต่แพ้ไปถึง 4 เกม เลยทีเดียว โดยนัด ล่าสุดนั้น เซลตาพลาดท่าพ่ายคาบ้านแบบหมดสภาพ ต่อบิลเบาถึง 0-3,อย่างไรก็ตาม คาดว่าเกมนี้ เอดูอาร์โด เบริซโซ กุนซือชาวอาร์เจนไตน์ของเซลตา จะจัดผู้เล่นชุดดี ที่สุดลงสนาม โดยมี แดเนียล วาสส์ กับ มาร์เซโล ดิอาซ คุมแดนกลาง ส่วนแนวรุกจะเป็นยาโก อัสปาส อดีตหัวหอกลิเวอร์พูล จับคู่ล่าตาข่ายกับจอห์น กุยเด็ตติ อดีตกองหน้าแมนฯซิตี้,ส่วนทางฝั่ง ผีแดง แมนฯยู ทีมอันดับ 5 พรีเมียร์ลีก ซึ่งถูกยกให้เป็นเต็ง 1 ที่จะซิวแชมป์รายการนี้ มีข่าวดี เมื่อจะได้ปอล ป็อกบา มิดฟิลด์ทีมชาติฝรั่งเศส เจ้าของสถิติค่าตัวแพงที่สุดในโลก คัมแบ็กกลับมาลงสนามเป็นตัวจริง หลังหายหน้าไป หลายนัด เนื่องจากบาดเจ็บรวมถึง คริส สมอลลิง และ ฟิล โจนส์ ก็หายเจ็บกลับมาเป็นตัวเลือกให้กับทีมเช่นกัน แต่ทว่านัดนี้ โจเซ มูรินโญ กุนซือแมนฯยู จะขาดดาวเตะกำลังสำคัญอย่างซลาตัน อิบราฮิโมวิช, ฮวน มาตา และมาร์กอส โรโฮ ที่ถูก อาการบาดเจ็บเล่นงาน อย่างไรก็ตาม แนวรุกยังมี เฮนริก มคิตาร์ยาน, มาร์คัส แรชฟอร์ด และอ็องโตนี มาร์กเซียล เป็นตัวทีเด็ด พร้อมทั้งมีเวย์น รูนีย์ ลงมา เล่นเป็นมิดฟิลด์ตัวรุกด้วย,สำหรับแนวโน้มเกมนี้ คาดว่าเซลตาจะเปิดเกมรุกแลกหมัดกับแมนฯยูชนิดใครดีใครอยู่ แต่เชื่อว่า เกมน่าจะลงเอยด้วยผลเสมอแบบมีสกอร์ ซึ่งจะทำให้ผีแดงกุมความได้เปรียบ เพราะได้อเวย์โกลกลับบ้าน
ยูโรปาลีกนัดตัดเชือก ผีแดง แมนเชสเตอร์ ยูไนเต็ด ยักษ์ใหญ่พรีเมียร์ลีก อังกฤษ มีข่าวดี ได้พอล ป็อกบา มิดฟิลด์ทีมชาติฝรั่งเศสเจ้าของสถิติค่าตัวแพงที่สุดในโลก คัมแบ็กกลับมาลงบู๊ในเกมที่จะบุกไปเยือนเซลตา บีโก คืนนี้
ยูโรปาลีก,แมนเชสเตอร์ ยูไนเต็ด,ผีแดง,เซลตา บีโก,พอล ป็อกบา